cyanic-selkie/wikianc huggingface dataset:
Βλόγγος Αρκαδίας
Πληθυσμός
Ουσιαστικά, το χωριό άρχισε να ερημώνεται από τη δεκαετία τού 1960, ακολουθώντας την πορεία πολλών άλλων ορεινών περιοχών της Αρκαδίας και της υπόλοιπης Ελλάδας. Τους καλοκαιρινούς μήνες, όμως, υποδέχεται εκατοντάδες κατοίκους και επισκέπτες, οι οποίοι το χρησιμοποιούν ως παραθεριστική κατοικία, τόπο αναψυχής, ή προορισμό εκδρομής. Αυξημένη κίνηση υπάρχει κατά διαστήματα και στην χειμερινή περίοδο, από παραθεριστές που απολαμβάνουν το υψόμετρο και την ηρεμία της τοποθεσίας.
Σύγχρονη εποχή
Από διοικητική άποψη, ο Βλόγγος παραμένει συνδεδεμένος με τη Ζάτουνα, στην Τοπική Κοινότητα της οποίας ανήκει, στο πλαίσιο του «καλλικρατικού» Δήμου Γορτυνίας.
Γεωγραφικά, βρίσκεται σε μια περιοχή με πανοραμική θέα προς το λεκανοπέδιο της Μεγαλόπολης, τον Ταΰγετο, το Λύκαιο όρος και την Μίνθη. Μάλιστα, όταν υπάρχει καθαρή ατμόσφαιρα, ιδιαίτερα κατά το απόγευμα και στα ηλιοβασιλέματα των καλοκαιρινών μηνών, στο χωριό είναι ορατή ολόκληρη η κοιλάδα του Αλφειού ποταμού, από τις πηγές μέχρι τις εκβολές στη θάλασσα, καθώς και το Ιόνιο πέλαγος - συμπεριλαμβανομένων περιοχών όπως το Κατάκωλο και η Ζάκυνθος. Λόγω της θέας αυτής, αλλά και της γεωγραφικής του θέσης, ο Βλόγγος ενίοτε αποκαλείται και «το μπαλκόνι της κεντρικής Πελοποννήσου».
Τους χειμωνιάτικους μήνες, που είναι πιο μοναχικοί, το χωριό ντύνεται σε αποχρώσεις τού γκρίζου και του λευκού, καθώς βρίσκεται συχνά βυθισμένο στην ομίχλη, αγκαλιασμένο από σύννεφα, ή σκεπασμένο με χιόνι, δίνοντας στα πέτρινα σπίτια και σοκάκια του μοναδική όψη, αλλά και καθιστώντας το εξαιρετικό ησυχαστήριο.
Δείγμα τής τοπικής αρχιτεκτονικής αποτελούν, εκτός από τα σπίτια, το μικρό κτήριο του παλαιού Δημοτικού Σχολείου (το οποίο λειτουργούσε ως το 1969 ) και ο λιτός Ιερός Ναός τού Αγίου Γεωργίου, ο «Αη-Γιώργης», κάτω από τον οποίο βρίσκεται παλαιά πηγή με δύο «καντάλους», από όπου αναβλύζει επί αιώνες κρύο νερό. Πίσω από την εκκλησία απλώνεται καταπράσινο δασύλλιο με υπεραιωνόβιες καρυδιές, ενώ στο προαύλιό της συνεχίζει να εορτάζεται κάθε καλοκαίρι, στις 6 Αυγούστου, η Μεταμόρφωση του Σωτήρος Χριστού (η γιορτή τής «Αγια-Σωτήρας», όπως την αποκαλούν οι ντόπιοι), με παραδοσιακό λαϊκό πανηγύρι που διοργανώνει η (ιδρυθείσα το 1987) Αδελφότητα των Απανταχού Βλογγαίων «Ο Άγιος Γεώργιος». Στην είσοδο του οικισμού, σε υψόμετρο 1.182 μέτρων (θέση «Καρκαλά»), υπάρχει επίσης εκκλησάκι αφιερωμένο από κοινού στον Άγιο Δημήτριο και στον Άγιο Ραφαήλ, ενώ πιο πριν, σε παράκαμψη του κεντρικού δρόμου, βρίσκεται εξωκλήσι αφιερωμένο στην Αγία Παρασκευή. Άλλο εξωκλήσι, αφιερωμένο στον Προφήτη Ηλία, είναι χτισμένο λίγο πιο πάνω από τον Βλόγγο, στην κορυφή του βουνού, δίπλα από τις κεραίες κινητής τηλεφωνίας τού λεκανοπεδίου.
Η ευρύτερη περιοχή προσφέρει ποικίλλες επιλογές πεζοπορίας, άθλησης (κανόε καγιάκ, ράφτινγκ, σκι), κυνηγιού θηραμάτων (π.χ. λαγών και αγριογούρουνων), επίσκεψης χώρων ιστορικού, αρχαιολογικού, λαογραφικού και θρησκευτικού ενδιαφέροντος, καθώς και περιήγησης πλούσιων βιοτόπων. Οι προορισμοί αυτοί είναι προσβάσιμοι κυρίως μέσω ασφαλτόστρωτων ορεινών επαρχιακών οδών, των οποίων η μορφολογία (με πολλές στροφές) και η στενότητα, περίπου διπλασιάζουν τον χρόνο ταξιδιού σε σχέση με μια παρόμοιου μήκους πεδινή ή σύγχρονη εθνική οδό - ταυτόχρονα όμως αποζημιώνουν τον ταξιδιώτη, προσφέροντας διπλή οδηγητική απόλαυση, μέσα από τα μοναδικής φυσικής ομορφιάς τοπία και τα δημοφιλή αξιοθέατα, στο γεωγραφικό επίκεντρο και υπερώο («μπαλκόνι») των οποίων βρίσκεται ο Βλόγγος.
Για τους επισκέπτες του χωριού, λειτουργούν όλον τον χρόνο οικογενειακός ξενώνας και παραδοσιακό καφενείο, το οποίο κατά περίπτωση εξυπηρετεί και ως εστιατόριο. Περισσότερες επιλογές διαμονής, φαγητού και διασκέδασης προσφέρουν οι γειτονικές Ζάτουνα (σε απόσταση περίπου 6 χιλιομέτρων) και Δημητσάνα (στα 10 χιλιόμετρα).
Εξωτερικοί σύνδεσμοι
Κατηγορία:Δήμος Γορτυνίας κατηγορία:χωριά του νομού Αρκαδίας Κατηγορία:Χωριά του Μαινάλου Κατηγορία:Παραδοσιακοί οικισμοί Αρκαδίας
Εξολοθρευτής: Γένεσις
Το Εξολοθρευτής: Γένεσις (πρωτότυπος αγγλικό; τίτλος: Terminator Genisys) είναι μια αμερικανική ταινία δράσης επιστημονικής φαντασίας, σε σκηνοθεσία από των Άλαν Τέϊλορ και σενάριο των Λαέτα Καλογρίδης και Πάτρικ Λούζιερ. Είναι η πέμπτη συνέχεια της σειράς ταινιών Εξολοθρευτής. Ο Άρνολντ Σβαρτσενέγκερ επανέρχεται στο ρόλο του εξολοθρευτή Τ-800, μαζί με τους πρωτοεμφανιζόμενους Εμίλια Κλαρκ, Τζέϊσον Κλαρκ, Τζάϊ Κούρτνεϊ, Ντάγιο Οκενίγι, Κούρτνεϊ Βανς, Ματ Σμιθ, Μπιόνγκ-χαν Λι και Τζόναθαν Σίμονς. Η ταινία κυκλοφόρησε από την Paramount στις 1η Ιουλίου του 2015.
Παραγωγή
Κατηγορία:Αμερικανικές ταινίες Κατηγορία:Ταινίες του 2015 Κατηγορία:Ταινίες παραγωγής Paramount Pictures Κατηγορία:Μετα-αποκαλυπτικές ταινίες Κατηγορία:Αμερικανικές ταινίες δράσης - επιστημονικής φαντασίας Κατηγορία:Ταινίες Terminator Κατηγορία:Ταινίες σίκουελ Κατηγορία:Ταινίες με ταξίδι στον χρόνο Κατηγορία:Αγγλόφωνες ταινίες Κατηγορία:Αποκαλυπτικές ταινίες Κατηγορία:Ταινίες συσχετιζόμενες με ορφανά Κατηγορία:Αμερικανικές περιπετειώδεις ταινίες φαντασίας Κατηγορία:Ταινίες γυρισμένες στη Νέα Ορλεάνη Κατηγορία:Ταινίες γυρισμένες στο Σαν Φρανσίσκο Κατηγορία:Ταινίες με μουσική σύνθεση Λορν Μπάλφε Κατηγορία:Ταινίες IMAX Κατηγορία:Ταινίες της Skydance Media
Πατρίδα Κιργιζία
Η Πατρίδα Κιργιζία (Κιργιζικά: Мекеним Кыргызстан, προφέρεται: Μέκενιμ Κιργιζιστάν) είναι ένα κεντροδεξιό προοδευτικό φιλελεύθερο πολιτικό κόμμα στην Κιργιζία.
Ιστορία
Το κόμμα Πατρίδα Κιργιζία ιδρύθηκε στις 2 Νοεμβρίου 2015 από μία δεκαμελή ομάδα που σχετίζεται με οικοδομικές επιχειρήσεις και πρώτο αρχηγό τον Ορουμπάεφ Αμάνοβιτς. Το 2016 συμμετείχε στις εκλογές για τα τοπικά συμβούλια και κέρδισε τις 7 από τις 45 έδρες στην Μπισκέκ και τις 6 από τις 45 έδρες στην πόλη Ος. Από τις 2 Ιουνίου 2020 πρόεδρος του κόμματος είναι ο Μίρλαν Μπακίροφ. Στις εκλογές του 2020 η Πατρίδα Κιργιζία σημείωσε αιφνιδιαστική άνοδο κερδίζοντας τις 45 από τις 120 έδρες του Ανώτατου Συμβουλίου, αλλά τελικά η Κεντρική Εκλογική Επιτροπή ακύρωσε τις εκλογές και αναμένονται οι νέες.
Παραπομπές
Κατηγορία:Πολιτική της Κιργιζίας
Άρης 2 (διαστημικό σκάφος)
Ο Άρης 2 ήταν ένα διαστημικό σκάφος στα πλαίσια του Σοβιετικού διαστημικού προγράμματος «Άρης» στις αρχές της δεκαετίας του 1970. Ήταν δίδυμο του Άρης 3 και διέθετε ένα δορυφορικό σκάφος και ένα σκάφος προσεδάφισης. Ήταν τα πρώτα διαστημικά σκάφη που προσγειώθηκαν στον Άρη. Εκτοξεύτηκαν με πύραυλο Πρωτόνιο Κ ισχυρής εκτόξευσης, με τελική βαθμίδα Block D.
Το δορυφορικό σκάφος
Το δορυφορικό σκάφος τέθηκε σε τροχιά 1.380 X 24.940 χιλιομέτρων, με περιστροφή 18 ωρών γύρω από τον Άρη με έγκλιση 48,9 μοιρών. Τα επιστημονικά όργανα ενεργοποιήθηκαν για περίπου 30 λεπτά στην περίαψη. Οι κύριοι επιστημονικοί στόχοι του δορυφορικού σκάφους ήταν ενώ λειτούργησε και ως σταθμός αναμετάδοσης για την επικοινωνία μεταξύ γης και των διαστημοπλοίων προσεδάφισης. Ο Άρης 2 διαβίβασε έναν μεγάλο όγκο στοιχείων που καλύπτουν την περίοδο από τον Δεκέμβριο του 1971 μέχρι τον Μάρτιο του 1972, και συνέχισε την λειτουργία του μέχρι και τον Αύγουστο του ίδιου χρόνου, όταν σύμφωνα με τις δηλώσεις αποπεράτωσε την αποστολή του στις 22 Αυγούστου 1972 και μετά από 362 περιστροφές. Μαζί με τον Άρη 3 έστειλε συνολικά 60 εικόνες και έκαναν σημαντικές αποκαλύψεις. Ανακαλύφθηκαν βουνά ύψους 22 χλμ, εξακριβώθηκε ατομικό υδρογόνο και οξυγόνο στην ανώτερη ατμόσφαιρα, μετρήθηκαν θερμοκρασίες στην επιφάνεια που κυμαίνονταν από -110 °C μέχρι και +13 °C. Μετρήθηκε ατμοσφαιρική πίεση στην επιφάνεια από 55 έως 60 kPa και ανακαλύφθηκε η ύπαρξη υδρατμών συγκέντρωσης 5.000 φορές λιγότερο απ' ό,τι στη γήινη ατμόσφαιρα. Διαπιστώθηκε ότι η ιονόσφαιρα του Άρη αρχίζει στα 80 έως 110 χλμ ύψος, ενώ βρέθηκαν κόκκοι σκόνης από αμμοθύελλες ακόμα και σε ύψος 7 χλμ. Οι εικόνες και οι μετρήσεις επέτρεψαν την χαρτογράφηση της επιφάνειας, και έδωσαν πληροφορίες για το μαγνητικό και το πεδίο βαρύτητας του πλανήτη.
Το σκάφος προσεδάφισης
Η μονάδα καθόδου, το σκάφος προσεδάφισης, ήταν προσαρμοσμένο στο κύριο τμήμα του διαστημικού σκάφους του Άρη 2 ακριβώς απέναντι από τους πυραύλους. Αποτελείτο από μια σφαιρική κάψα διαμέτρου 1,2 μέτρων, μια κωνική ασπίδα διαμέτρων 2,9 μέτρων για αεροπέδηση, ένα σύστημα αλεξίπτωτων και πυραύλους. Το συνολικό βάρος του σκάφους προσεδάφισης ήταν 1.210 κιλά, συμπεριλαμβανομένων των καυσίμων. Η σφαιρική κάψα ζύγιζε 358 κιλά. Το σύστημα αυτόματου ελέγχου απόστασης κατά την προσεδάφιση αποτελείτο από μικρο-μηχανές πεπιεσμένου αζώτου, ενώ για τον έλεγχο της παρέκκλισης χρησιμοποιήθηκαν τέσσερις μηχανές "πυρίτιδας" προσαρμοσμένες στην εξωτερική άκρη του κώνου.
Τα δύο αλεξίπτωτα, το κύριο και το βοηθητικό, η μηχανή εκκίνησης της προσεδάφισης, και ο μετρητής ύψους ήταν τοποθετημένα στο κορυφαίο τμήμα του σκάφους προσεδαφίσεως. Για την απορρόφηση κραδασμών κατά την κάθοδο και προσεδάφιση στο εσωτερικό του σκάφους χρησιμοποιήθηκε αφρός. Η κάψουλα προσεδάφισης είχε τέσσερα τριγωνικά πέταλα που, ανοίγοντας μετά από την προσεδάφιση, θα ανόρθωναν το διαστημικό σκάφος και θα εξέθεταν τα επιστημονικά όργανα. Ο εξοπλισμός του σκάφους περιελάμβανε δύο κινηματογραφικές κάμερες πανοραμικής λήψεως της επιφάνειας καθώς επίσης και ένα φασματογράφο μάζας για την μελέτη της ατμοσφαιρικής σύνθεσης. Επίσης όργανα μέτρησης θερμοκρασίας, ατμοσφαιρικής πίεσης, και καταγραφής ανέμου. Ακόμα συσκευές μετρήσεως των μηχανικών και χημικών ιδιοτήτων του εδάφους, συμπεριλαμβανομένης μιας μηχανικής αρπάγης για την αναζήτηση οργανικών υλικών και δειγμάτων ζωής. Περιείχε επίσης μια σοβιετική σημαία.
Τέσσερις κεραίες προεξείχαν από την κορυφή του σκάφους για την επικοινωνία με την γη μέσω τηλεπικοινωνιακού συστήματος. Η τροφοδοσία με ηλεκτρικό ρεύμα γινόταν με μπαταρίες που φορτίστηκαν από το δορυφορικό όχημα πριν από την απόσπαση. Για να λειτουργούν τα μηχανήματα και να μην παγώσουν, ένα σύστημα θερμαντικών σωμάτων και η απαραίτητη θερμική μόνωση διατηρούσαν την θερμοκρασία μέσα στα όρια. Το σκάφος προσεδάφισης είχε αποστειρωθεί πριν από την έναρξη της αποστολής για να μην μεταφέρει μικρόβια και μολύνει το Αριανό περιβάλλον.
Το σκάφος προσεδάφισης αποσπάσθηκε από το δορυφορικό όχημα στις 27 Νοεμβρίου 1971 περίπου 4,5 ώρες πριν φτάσει στον Άρη. Εισήλθε στην ατμόσφαιρα με ταχύτητα περίπου 6 km/s, και δυστυχώς δυσλειτούργησε, μάλλον επειδή η γωνία πτώσης ήταν πάρα πολύ απότομη. Η ακολουθία καθόδου δεν λειτούργησε σύμφωνα με το σχεδιασμό και το αλεξίπτωτο δεν άνοιξε, οπότε το σκάφος συνετρίβη στην επιφάνεια του Άρη στην τοποθεσία με τις συντεταγμένες 4° Β, 47° Δ. Ο Άρης 2 ήταν το πρώτο ανθρώπινης προέλευσης αντικείμενο που έφθασε στην επιφάνεια του Άρη.
Το εξερευνητικό όχημα PROP-M
Ο Άρης 2 είχε ένα όχημα PROP-M βάρους 4,5 kg, που προοριζόταν να κινηθεί πάνω στην επιφάνεια του Άρη συνδεδεμένο με το σκάφος με ένα καλώδιο 15 μέτρων. Δεν ήταν προγραμματισμένος ο τηλεχειρισμός από την γη, μιας και η μεγάλη απόσταση της επιφάνειας του Άρη από τη γη θα έκανε τα ραδιοσήματα να αργοπορούν πάρα πολύ και να μην έχουνε νόημα σ' αυτήν την εφαρμογή.
Ο επιστημονικός εξοπλισμός του PROP-M ήταν ένα dynamic penetrometer και ένα πυκνόμετρο ραδιενέργειας. Το κύριο πλαίσιο του PROP-M ήταν ένα κιβώτιο μικρών διαστάσεων με μια μικρή προεξοχή στο κέντρο. Το πλαίσιο στηρίχθηκε πάνω σε δύο φαρδιές και επίπεδες σανίδες τύπου σκι, ανυψώνοντάς το ελαφρώς. Στο μπροστινό μέρος του ήταν αναρτημένοι ανιχνευτές εμποδίων. Είχε επίσης δύο μικρές μεταλλικές ράβδους για να διώχνει αυτόνομα τυχόν εμπόδια.
Το μικρό όχημα προοριζόταν να τοποθετηθεί στην επιφάνεια μετά την προσεδάφιση από έναν βραχίονα και να εξερευνήσει το μέρος μπροστά στους τηλεοπτικούς φακούς κάνοντας μετρήσεις κάθε 1,5 μέτρα. Τα ίχνη μετακίνησης στο Αριανό χώμα θα καταγράφονταν επίσης για να καθορίσουν τις ιδιότητες του εδάφους. Δυστυχώς το μικρό όχημα δεν μπόρεσε να εκπληρώσει την αποστολή του, λόγω της καταστροφής του σκάφους προσεδάφισης.
Εξωτερικοί σύνδεσμοι
Κατηγορία:Διαστημικό πρόγραμμα Άρης Κατηγορία:Διαστημικές αποστολές το 1971
2698 Αζερμπαϊτζάν
Ο Αζερμπαϊτζάν (Azerbajdzhan) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1971 από το προσωπικό του Αστεροσκοπείου της Κριμαίας, στο Ναουτσνί της Κριμαίας, και πήρε το όνομά του από το Αζερμπαϊτζάν.
Φυσικά χαρακτηριστικά
Τα κυρίως φυσικά χαρακτηριστικά του Αζερμπαϊτζάν είναι άγνωστα. Ο Αζερμπαϊτζάν περιστρέφεται γύρω από τον εαυτό του μία φορά κάθε 27 ώρες και 12 λεπτά (Moravec κ.ά. 2012), μία αρκετά αργή περιστροφή για αστεροειδή.
Εξωτερικοί σύνδεσμοι
Αζερμπαϊτζαν
1486 Μαριλύν
Η Μαριλύν (Marilyn) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,772. Ανακαλύφθηκε το 1938 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της από τη Μάριλυν Χέργκετ (Marilyn Herget), τη θυγατέρα του Αμερικανού αστρονόμου Πολ Χέργκετ.
Αξιοσημείωτη είναι η πολύ μικρή κλίση του επιπέδου της τροχιάς της Μαριλύν ως προς το επίπεδο της εκλειπτικής, μόλις 4΄ 36΄΄.
Φυσικά χαρακτηριστικά
Τα φυσικά χαρακτηριστικά της Μαριλύν είναι άγνωστα.
Εξωτερικοί σύνδεσμοι
Μαριλυν
Όρος Ερμών
thumb|250px|Το όρος Ερμών Το όρος Ερμών (αραβικά: : جبل حرمون, جبل الشيخ / ALA-LC: Jabal al-Shaykh / «Βουνό του Αρχηγού» «Jabal Haramun»· εβραϊκά: הר חרמון, Har Hermon, «όρος Ερμόν») είναι ορεινός όγκος στη Μέση Ανατολή, τμήμα της οροσειράς του Αντιλιβάνου. Η κορυφή του βρίσκεται στα σύνορα Συρίας και Λιβάνου και με ύψος 2.814 μέτρα είναι το ψηλότερο σημείο της Συρίας. Στη κορυφή βρίσκεται το «ξενοδοχείο Ερμόν», ανάμεσα στη Συρία και τα εδάφη που έχει καταλάβει το Ισραήλ, και είναι το ψηλότερο σημείο με μόνιμη παρουσία του ΟΗΕ. Στις νότιες πλαγιές του όρους Ερμών εκτείνεται το τμήμα των υψιπέδων του Γκολάν, το οποίο κατέχει το Ισραήλ, όπου βρίσκεται το χιονοδρομικό κέντρο του όρους Ερμών. Μια κορυφή σε αυτήν την περιοχή, με ύψος 2.236 μέτρα, είναι το ψηλότερο σημείο στα εδάφη που ελέγχει το Ισραήλ.
Παραπομπές
Ερμων Ερμων Ερμων
Πλατανιά Δράμας
Η Πλατανιά είναι χωριό που ανήκει στον Νομό Δράμας και αποτελεί σήμερα ένα από τα τοπικά διαμερίσματα του Δήμου Παρανεστίου. Βρίσκεται 25 χιλιόμετρα ανατολικά της Δράμας προς Ξάνθη. Σύμφωνα με την απογραφή του 2011, έχει πληθυσμό 686 κατοίκων. Η τούρκικη ονομασία του χωριού ήταν "Κιουζλούκιοϊ" - που στα ελληνικά σημαίνει χωριό ανήλιαγο- και αντικαταστάθηκε το 1928 από την Ελληνική Κυβέρνηση με το όνομα Πλατανιά,γιατί ο τότε γραμματέας της κοινότητας Γιώργος Κουσίδης καταγόταν από τα Πλάτανα της Τραπεζούντας.
Ιστορία
Στα τέλη του 19ου αιώνα η Πλατανιά ήταν χωριό στο καζά της Δράμας της Οθωμανικής Αυτοκρατορίας. Σύμφωνα με τις στατιστικές του Βασίλη Καντσόφ («Μακεδονία, Εθνογραφία και Στατιστική») μέχρι το 1900, η Πλατανιά είχε 900 κατοίκους, όλοι Τούρκοι. Μετά τον Δεύτερο Βαλκανικό πόλεμο προσαρτήθηκε στην Ελλάδα. Πριν φτάσουν οι πρόσφυγες το 1922-1924, οι Έλληνες κάτοικοι του χωριού ήταν Ηπειρώτες που ήρθαν στο Κιουζλούκιοϊ, πριν και μετά την απελευθέρωση της Δράμας το 1913. Οι πρώτοι πρόσφυγες έφτασαν στην Πλατανιά το 1922 και ήταν οι ταλαιπωρημένοι από κακουχίες Μικρασιάτες. Μετά την ανταλλαγή των πληθυσμών το 1923, όλοι οι Τούρκοι έφυγαν στην Τουρκία με όλα τα υπάρχοντά τους φορτωμένα σε κάρα και Έλληνες πρόσφυγες εγκαταστάθηκαν στο χωριό. Ενάμισι-δύο χρόνια αγότερα, έφτασαν στην Πλατανιά οι Πόντιοι και οι Θρακιώτες. Το 1928 το χωριό μετονομάστηκε σε Πλατανιά. Μέχρι τότε το χωριό ήταν απόλυτα προσφυγικό με 238 οικογένειες και συνολικά 1.010 άτομα.
Ιστορία της Ισλανδίας
δεξιά|μικρογραφία|250x250εσ|Η Ισλανδία όπως απεικονίζεται στη Carta Marina του Olaus Magnus Η καταγεγραμμένη ιστορία της Ισλανδίας άρχισε με τον οικισμό από τους Βίκινγκς εξερευνητές και τους σκλάβους τους από την ανατολή, ιδίως με τη Νορβηγία και τις Βρετανικές Νήσους, στα τέλη του 9ου αιώνα. Η Ισλανδία ήταν ακόμη ακατοίκητη για πολύ καιρό ενώ ήδη η υπόλοιπη Δυτική Ευρώπη είχε κατανεμηθεί. Καταγραμμένος οικισμός περίπου χρονολογείται από το 874 μ.Χ., αν και αρχαιολογικά στοιχεία μαρτυρούν οτι Γαελοί μοναχοί είχαν εγκατασταθεί στην Ισλανδία πριν από την ημερομηνία αυτή. Η περιοχή αποικιοκρατήθηκε, κυρίως από Νορβηγούς οι οποίοι μπορεί να είχαν τραπεί σε φυγή λόγω πολεμικών συγκρούσεων ή αναζητούσαν νέα γη για αγροτική εκμετάλλευση. Κατα το 930π.χ, οι οπλαρχηγοί είχαν καθιερώσει μια μορφή διακυβέρνησης (Αλθίνγκι), καθιστώντας το ένα από τα παλαιότερα κοινοβούλια στον κόσμο. Προς το τέλος του δέκατου αιώνα, ο Χριστιανισμός ήρθε στην Ισλανδία μέσω της επιρροής του Νορβηγού βασιλιά, Olaf Tryggvason. Εκείνη την εποχή      η Ισλανδία παρέμεινε ανεξάρτητη, μια περίοδος γνωστή ως Παλαιά Κοινοπολιτεία οι Ισλανδοί ιστορικοί άρχισαν να καταγράφουν την ιστορία του έθνους σε βιβλία που αναφέρονται ως Σάγκα (ισλανδική λέξη που σημαίνει διήγημα ή ιστορία). Στις αρχές του δέκατου τρίτου αιώνα μια εσωτερική σύγκρουση (Περίοδος των Sturlungs) αποδυνάμωσε την Ισλανδία η οποία τελικά υποτάχθηκε στη Νορβηγία μέσω της Παλαιάς Σύμβασης(1262 -4), ουσιαστικά τελειώνει την Κοινοπολιτεία. Η Νορβηγία με τη σειρά της ενώθηκε με τη Σουηδία (1319) και, στη συνέχεια, με τη Δανία (1376). Τελικά, όλα τα σκανδιναβικά κράτη ενώθηκαν σε μια συμμαχία, η Ένωση Kalmar (1397-1523), αλλά η Ισλανδία ήταν υπό Δανέζικη κυριαρχία. Στη συνέχεια η Δανία επέβαλε αυστηρό μονοπώλιο στο εμπόριο κατά τον 17ο και 18ο αιώνα, το οποίο επιβάρυνε την ισλανδική οικονομία. Η εξαθλίωση της Ισλανδίας επιδεινώθηκε από φυσικές καταστροφές. Κατά τη διάρκεια αυτής της περιόδου ο πληθυσμός της μειώθηκε.
Η Ισλανδία παρέμεινε τμήμα της Δανίας, αλλά με την άνοδο του εθνικισμού στην Ευρώπη κατά τον δέκατο ένατο αιώνα, ένα κίνημα ανεξαρτησίας προέκυψε. Η Αλθίνγκι, η οποία έχει διακοπεί το 1799, αποκαταστάθηκε το 1844, και η Ισλανδία κέρδισε την κυριαρχία της μετά τον Πρώτο Παγκόσμιο Πόλεμο, στις 1η Δεκεμβρίου 1918. Ωστόσο η Ισλανδία συμμεριζόταν τη Δανέζικη μοναρχία μέχρι τον Δεύτερο Παγκόσμιο Πόλεμο. Παρά το γεγονός ότι η Ισλανδία ήταν ουδέτερη στον πόλεμο, οι σύμμαχοι την κατέλαβαν χωρίς αντίσταση, λόγω της στρατηγικής της θέσης. Δεδομένου ότι η Δανία βρισκόταν υπό ναζιστική κατοχή, η Ισλανδία αυτοδηλώθηκε ως δημοκρατική χώρα, και έτσι ιδρύθηκε η Δημοκρατία της Ισλανδίας στις 17 Ιούνη του 1944 ως ένα πλήρως ανεξάρτητο έθνος. Μετά τον Δεύτερο Παγκόσμιο Πόλεμο, η Ισλανδία ήταν ιδρυτικό μέλος του Οργανισμού Ηνωμένων Εθνών και μεγάλωσε αλματωδώς, και οφείλονταν σε μεγάλο βαθμό χάρη στην αλιεία της, αν και αυτό σημαδεύτηκε από συγκρούσεις με άλλα έθνη (Πόλεμοι του Μπακαλιάρου). Μετά την ταχεία οικονομική ανάπτυξη, η οικονομία της κατέρρευσε το 2008. Σήμερα η Ισλανδία εξακολουθεί να παλεύει με τα επακόλουθα της οικονομικής κρίσης. Η Ισλανδία έχει θεσπίσει τρόπους επίλυσης του οικονομικού αδιεξόδου που είναι σχεδόν μοναδικοι στην ιστορία της σύγχρονης Ευρώπης και ο τουρισμός αντιπροσωπεύει τη δεύτερη μεγαλύτερη πηγή εσόδων. Η Ισλανδία εξακολουθεί να παραμένει εκτός της Ευρωπαϊκής Ένωσης.
Λόγω της απόμερης τοποθεσία της, η Ισλανδία έχει γλιτώσει από την καταστροφή των ευρωπαϊκών πολέμων, αλλά έχει επηρεαστεί από άλλα εξωτερικά γεγονότα, όπως ο Μαύρος Θάνατος και την Προτεσταντική Μεταρρύθμιση που επέβαλε η Δανία. Επίσης η ιστορία της Ισλανδίας έχει σημαδευτεί από μια πληθώρα φυσικών καταστροφών.
Η Ισλανδία είναι μια σχετικά νέα χώρα απο γεωλογικής άποψης, η οποία διαμορφώθηκε περίπου 20 εκατομμύρια χρόνια πριν από μια σειρά ηφαιστειακών εκρήξεων σε μια μεσοωκεάνια ράχη ονομάζεται Μεσο-Ατλαντική υφαλορράχη. Τα αρχαιότερα πέτρινα δείγματα που βρέθηκαν στην Ισλανδία χρονολογούνται περίπου 16 εκατομμύρια χρόνια πριν.
Ανθρώπινο στόμα
Το ανθρώπινο στόμα στην ανατομία, είναι το αρχικό τμήμα του πεπτικού συστήματος που λαμβάνει και επεξεργάζεται σε πρώτο στάδιο την τροφή, εκκρίνει σάλιο και όταν χρειάζεται διευκολύνει την αναπνοή. Στους ανθρώπους το στόμα παίζει σημαντικό ρόλο και στη λεκτική επικοινωνία. Ενώ οι βασικοί ήχοι της φωνής παράγονται σε πρώτο στάδιο στον λαιμό, η γλώσσα, τα χείλη,τα δόντια και η γνάθος είναι απαραίτητα στοιχεία για την παραγωγή της ποικιλίας των ήχων που εμφανίζονται στην ανθρώπινη ομιλία. Το στόμα ακόμη συμβάλλει στη γεύση και την αφή.
Στοματική κοιλότητα
Ο οδοντικός φραγμός χωρίζει σε δύο μέρη το στόμα, στο προστόμιο και στην κυρίως κοιλότητα. Το προστόμιο είναι η περιοχή ανάμεσα στα δόντια, τα χείλη και τα μάγουλα (παρειές). Η στοματική κοιλότητα οριοθετείται ανάμεσα στα μάγουλα και μπροστά της φατνιακής απόφυσης (το μέρος που υπάρχουν τα δόντια) και στο πίσω μέρος στον ισθμό του φάρυγγα. Το άνω τοίχωμα του κυρίως κοίλου που σχηματίζεται στην άνω γνάθο, διακρίνεται στην σκληρή και μαλακή υπερώα και το κάτω μέρος (έδαφος του στόματος που σχηματίζεται από τον γενειογλωσσικό και τον γναθοϋοειδή μυ ) καταλαμβάνεται κυρίως από την γλώσσα. Αυτή αποτελείται από ινώδη σκελετό, μύες (οι οποίοι της εξασφαλίζουν την κινητικότητά της, η οποία βοηθά στην μάσηση, στον θηλασμό, στην κατάποση και στην ομιλία) και από βλεννογόνο. Στον βλεννογόνο υπάρχουν οι αισθητήρες υποδοχείς που δίνουν το αίσθημα της γεύσης. Η στοματική κοιλότητα είναι το μέρος εκείνο του σώματος που εκβάλλουν οι σιελογόνοι αδένες. Οι σιελογόνοι αδένες (παρωτίδα, υπογνάθος και υπογλώσσιος αδένας) μαζί με τους αδένες του τοιχώματος του κοίλου του στόματος (χειλικούς, παρειακούς, γλωσσικούς κτλ) παράγουν το απαραίτητο για την πέψη, σάλιο. Η βλεννώδης μεμβράνη καλύπτει τις πλευρές και την κάτω επιφάνεια από την γλώσσα μέχρι τα ούλα καλύπτοντας την εσωτερική πλευρά της κάτω γνάθου.
Στοματική σχισμή
Όταν το στόμα είναι κλειστό, η σχισμή του στόματος σχηματίζει μια γραμμή μεταξύ του άνω και κάτω χείλους. Στις εκφράσεις του προσώπου, όταν η γραμμή του στόματος είναι εικονικά σαν μια ανοιχτή παραβολή με κατεύθυνση προς τα άνω, σχηματίζεται ένα χαμόγελο, ενώ στην αντίθετη περίπτωση σχηματίζεται ένα συνοφρύωμα. Όταν η σχισμή του στόματος σχηματίζει συνεχώς μια ανοιχτή παραβολή με κατεύθυνση προς τα κάτω μπορεί να είναι μια φυσιολογική κατάσταση για το άτομο. Μπορεί όμως να είναι ένδειξη του συνδρόμου Πράντερ-Γουίλι (Prader-Willi syndrome).
Νεύρα του στόματος
thumb|250px|Δερματική κατανομή τρίδυμου νεύρου Τα δόντια και το περιοδόντίο τους (δηλαδή οι υποστηρικτικοί ιστοί των δοντιών), νευρώνονται από κλάδους του τριδύμου νεύρου. Ο δεύτερος κλάδος του τρίδυμου νεύρου, δηλαδή το άνω γναθικό νεύρο, υποδιαιρείται επίσης σε κλάδους που νευρώνουν την περιοχή κάτω από το μάτι μέχρι τη γωνία των χειλιών. Ο υποκόγχιος κλάδος του, που περιλαμβάνει το πρόσθιο και μέσο άνω οδοντικό (φατνιακό) νεύρο, νευρώνει τα δόντια της άνω γνάθου. Ο οπίσθιος άνω φατνιακός κλάδος του νευρώνει την υπερώα. Ο τρίτος κλάδος του τρίδυμου νεύρου, δηλαδή το κάτω γναθικό νεύρο, επίσης υποδιαιρείται σε κλάδους που νευρώνουν την περιοχή του προσώπου που καλύπτει από τη γωνία των χειλιών μέχρι τη γωνία της κάτω γνάθου. Ο γλωσσικός κλάδος του νευρώνει πρόσθια τα δύο τρίτα της γλώσσας, το έδαφος της στοματικής κοιλότητας, τα ούλα και το δέρμα της κάτω γνάθου. Ο ωτοκροταφικός κλάδος του νευρώνει την κροταφογναθική άρθρωση. Το κάτω οδοντικό νεύρο νευρώνει τα δόντια και τα ούλα της κάτω γνάθου, το κάτω χείλος και το γενειακό τρήμα. Ο στοματικός κλάδος του νευρώνει τον βλεννογόνο της παρειάς και μια μικρή περιοχή του δέρματός της. Το προσωπικό νεύρο που είναι μεικτό νεύρο, νευρώνει με τις παρασυμπαθητικές ίνες του τους υπογνάθιους, υπογλώσσιους και ελάσσονες σιελογόνους αδένες.
Ανάπτυξη
Το φίλτρο είναι η κατακόρυφη αύλακα στο άνω χείλος, που σχηματίζεται από την συνένωση των έσω ρινικών και άνω γναθιαίων αποφύσεων κατά την ανάπτυξη του εμβρύου. Όταν δεν υπάρχει πλήρης αναπτυξη τότε μπορεί να δημιουργηθεί χειλεοσχιστία (λαγώχειλο) ή υπερωιοσχιστία (λυκόστομα) ή και τα δύο. Οι ρινοχειλικές πτυχώσεις είναι βαθιές πτυχώσεις του ιστού που εκτείνονται από τη μύτη προς τις πλευρές του στόματος. Μια από τις πρώτες ενδείξεις γήρανσης του ανθρώπινου προσώπου είναι πιο έντονες ρινοχειλικές πτυχώσεις.
Λειτουργία
Οι κύριες λειτουργίες του στόματος είναι η μάσηση, η κατάποση, η γεύση, η ομιλία, η έκφραση και η αναπνοή. Τα βρέφη γεννιούνται με ένα αντανακλαστικό πιπίλισμα με το οποίο γνωρίζουν ενστικτωδώς πως να πιπιλίζουν ώστε να τρώνε χρησιμοποιώντας τα χείλη και τη γνάθο. Το στόμα επίσης βοηθά στο δάγκωμα και τον τεμαχισμό των τροφών.
Κοινωνία και πολιτισμός
Τα χείλη μπορούν να καλυφθούν με κραγιόν ή λίπ γκλος (lip gloss), κάτι που είναι σύνηθες ανάμεσα στις γυναίκες στους περισσότερους πολιτισμούς. Ωστόσο και οι άντρες μπορεί να φορούν λιπ μπαλμ (lip balm) για να καταπραϋνουν τα σκασμένα ή ξηρά χείλη τους. Το πίρσινγκ γύρω ή μέσα στο στόμα είναι δημοφιλές στις νεότερες γενιές, συμπεριλαμβανομένου και το πίρσινγκ στη γλώσσα ή τα χείλη. Το πίρσινγκ στη σταφυλή αρχίζει να γίνεται δημοφιλές αν και είναι σχετικά σπάνιο.
Παραπομπές
Κατηγορία:Στόμα Κατηγορία:Ανθρώπινη ανατομία
Νάντια Κοντογεώργη
Μεγάλωσε στην Αθήνα, καταγόμενη από τα Καλάβρυτα. Ο πατέρας της είναι ο Παναγιώτης Κοντογεώργης και ο αδελφός της ο Θανάσης Κοντογεώργης.
Αποφοίτησε από το κολλέγιο Αθηνών και εισήχθη στη Νομική Σχολή Αθηνών αλλά την εγκατέλειψε καθώς ασχολήθηκε με την υποκριτική. Είναι απόφοιτη της Δραματικής Σχολής του Εθνικού Θεάτρου. Παρακολούθησε σεμιναριακά μαθήματα στο Πανεπιστήμιο του Χάρβαρντ.
Το ντεμπούτο της στην τηλεόραση το έκανε σε ηλικία δεκατεσσάρων ετών, στη σειρά «Δανεικός Πατέρας». Ακολούθησε το 2005 η συμμετοχή της στη σειρά «Έρωτας». Τη σεζόν 2014-2015 πρωταγωνίστησε στην τηλεοπτική σειρά Κάτω Παρτάλι του τηλεοπτικού σταθμού Mega, η οποία διακόπηκε λόγω οικονομικών δυσκολιών. Την τηλεοπτική σεζόν 2016-17 πρωταγωνίστησε στη σειρά Μην αρχίζεις τη μουρμούρα του τηλεοπτικού σταθμού Alpha.
Θεατρικά έχει συμμετάσχει στις παραστάσεις «Θα σε πάρω να φύγουμε» (2013), «Πράματα και θάματα» (2013-2014), «Ο βιολιστής στη στέγη» (2005), «Chicago» (2012), για το οποίο μάλιστα υπήρξε υποψήφια το 2014 για το  Βραβείο Μελίνα Μερκούρη (τιμητική διάκριση για τις γυναίκες ηθοποιούς) για την ερμηνεία της, όπως και πολλές άλλες. Τη σεζόν 2014-2015 πρωταγωνίστησε στο μιούζικαλ «Η Μελωδία της Ευτυχίας», σε σκηνοθεσία Θέμιδας Μαρσέλλου. .
Εξωτερικοί σύνδεσμοι
Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Ελληνίδες τηλεπαρουσιάστριες
Ρούσσο Καρδίτσας
Το Ρούσσο (τοπική προφορά Ρους) είναι οικισμός της Θεσσαλίας στην Περιφερειακή Ενότητα Καρδίτσας.
Γεωγραφικά - Ιστορικά στοιχεία
Το Ρούσσο βρίσκεται στον κάμπο της Καρδίτσας σε απόσταση περίπου 7 χλμ. νότια από το κέντρο της πόλης. Είναι κτισμένο στα 135 μ. στους πρόποδες της "Γούβας" (λοφίσκου με υψόμετρο 370 μέτρα) και χαμηλή βλάστηση, στις υπώρειες της οροσειράς των Αγράφων. Στην περιοχή έχουν εντοπιστεί αρκετοί νεολιθικοί οικισμοί - "μαγούλες".
Αναφέρεται από την περίοδο της Τουρκοκρατίας να ανήκει στην στην αρβανίτικη οικογένεια των Ρουσομπέηδων, η οποία διατηρούσε εκεί πολυτελές κονάκι. Από αυτήν προήλθε και η ονομασία του. Το πολυποίκιλο, γραφικό τοπίο του, με τα πλατάνια στις όχθες του ποταμού Καράμπαλη, που περνάει στη δυτική άκρη του χωριού, έγινε διάσημο από τα έργα του ζωγράφου Δημήτρη Γιολδάση.
Ο ναός της Κοίμησης της Θεοτόκου (1873) δεσπόζει στον κατάφυτο λοφίσκο πάνω από το χωριό. Η επιβλητική βασιλική με τα λιθανάγλυφα στα θυρώματα και στην κόγχη του ιερού, διατηρεί εσωτερικά αρκετά από τα στοιχεία του αρχικού διακόσμου, όπως το ξυλόγλυπτο τέμπλο και τον άμβωνα. Το παλιό εικονοστάσι κάτω από τον αιωνόβιο φτελιά στην είσοδο του χωριού, τα πλίθινα "στρωτά" και δίπατα σπίτια, τα παραποτάμια δάση αλλά και η λειτουργία υποδομών, όπως το κέντρο εκπαίδευσης στρατονομίας και το σκοπευτήριο, συνθέτουν ένα περιβάλλον που συνδυάζει τη φύση, την παράδοση και την ανάπτυξη.
Παραπομπές
Κατηγορία:Χωριά του νομού Καρδίτσας Κατηγορία:Δήμος Καρδίτσας
Λυσικλής (αποσαφήνιση)
Κατηγορία:Αποσαφηνίσεις ονομάτων
Κβαντικό κενό
Στην κβαντική θεωρία το κενό δεν είναι άδειο αλλά γεμάτο από εικονικά σωματίδια, που υλοποιούνται και εξαϋλώνονται ικανοποιώντας όμως την αρχή της απροσδιοριστίας. Στο κβαντικό κενό, λόγω των κβαντικών διακυμάνσεων, η ενέργεια δεν είναι μηδέν αλλά κυμαίνεται γύρω από μια τιμή. Συνέπεια της ενέργειας του κενού είναι το φαινόμενο Casimir.
Παραπομπές
Κατηγορία:Κβαντική θεωρία πεδίου
Βαλτέτσι
Το Βαλτέτσι αποτελεί έναν από τους πιο ορεινούς οικισμούς της Αρκαδίας και έχει χαρακτηριστεί παραδοσιακός οικισμός. Ανήκει στη Δημοτική ενότητα Βαλτετσίου του Δήμου Τρίπολης. Είναι ένα ορεινό χωριό της πρώην επαρχίας Μαντινείας, του νομού Αρκαδίας, πολύ γνωστό για τις δύο μάχες που πραγματοποιήθηκαν εδώ την πρώτη χρονιά της ελληνικής επανάστασης όπου και η δεύτερη έκρινε την πολιορκία της Τριπολιτσάς.
Σύμφωνα με την απογραφή του 2001 έχει 170 κατοίκους ενώ το 2011 είχε 75 κατοίκους.
Ο οικισμός
Είναι χτισμένο σε υψόμετρο 1.050 μέτρων εντός χαράδρας, στις νότιες πλαγιές του όρους Μαίναλο, έχοντας μόνο δύο περάσματα - διαβάσεις, ένα προς ΝΑ και ένα προς ΒΑ. Βρίσκεται δυτικά της Τρίπολης, σε απόσταση 12 χιλιομέτρων.
Η θέση του είναι σε ένα μικρό οροπέδιο ανάμεσα σε τέσσερις λόφους: Χωματοβούνι, Μύλοι, Νταβρουλέικα και Κούκοι. Σε αυτούς τους λόφους ταμπουρώθηκαν οι 'Ελληνες αγωνιστές κατά την μάχη του Βαλτετσίου που έλαβε χώρα στις 12-13 Μαίου 1821.
Η πλατεία του χωριού, γεμάτη με πλατάνια, φιλοξενεί το μνημείο αυτών των στιγμών και ανδριάντες του Κολοκοτρώνη και του Νικηταρά. Η εκκλησιά του χωριού έγινε με επιστασία του Γέρου του Μοριά και έχει αρχιτεκτονικά μέλη από τον αρχαίο ναό της Αθηνάς Σωτήρος. Είναι αφιερωμένη στη Θεοτόκο.
Υπάρχει επίσης Λαογραφικό Μουσείο στο οποίο εκτίθενται αντικείμενα από την καθημερινή ζωή των Βαλτετσιωτών όπως παραδοσιακές στολές και εργαλεία της αγροτικής και ποιμενικής ζωής.
Το Βαλτέτσι είναι μια καθαρά ποιμενική κοινότητα. Τα παλιότερα χρόνια οι κάτοικοι ξεκαλοκαίριαζαν εδώ και το χειμώνα κατέβαιναν στα πιο πεδινά, κυρίως στην περιοχή της Ερμιόνης, του Γαλατά και του Πόρου. Οπότε υπήρχε και το παράδοξο τα παιδιά να πηγαίνουν στο σχολείο το καλοκαίρι και να κάνουν διακοπές το χειμώνα.
Ιστορία
Ο τόπος κατοικήθηκε γύρω στο 1600-1650 ξανά, γιατί και στην αρχαιότητα ήταν κατοικημένος. Στην περιοχή έχει βρεθεί χάλκινο ειδώλειο οπλοφόρου πολεμιστή της γεωμετρικής περιόδου.
Το Βαλτέτσι είναι γνωστό για τη συμμετοχή των κατοίκων του στον Αγώνα του 1821. Έμεινε ιστορικό από τις δύο συγκρούσεις μεταξύ Ελλήνων και Τούρκων που έγιναν στις 25 Απριλίου και στις 12-13 Μαΐου του 1821. Η νίκη των Ελλήνων προετοίμασε την άλωση της Τρίπολης.
Εξωτερικοί σύνδεσμοι
κατηγορία:Χωριά του νομού Αρκαδίας Κατηγορία:Δήμος Τρίπολης Κατηγορία:Παραδοσιακοί οικισμοί Αρκαδίας
Γκλεντόραν ΦΚ
Η Γκλεντόραν ΦΚ (αγγλικά: Glentoran FC) είναι ποδοσφαιρικός σύλλογος στο Μπέλφαστ της Βόρειας Ιρλανδίας. Χρώματά του είναι το πράσινο, το κόκκινο και το μαύρο, ενώ έδρα του αποτελεί το Δι Όουβαλ στο ανατολικό τμήμα της πόλης κοντά στο λιμάνι. Ιδρύθηκε το 1882 και την αγωνιστική περίοδο 2012-13 κατέλαβε την 4η θέση στο πρωτάθλημα της Α' κατηγορίας (IFA Premiership).
Η Γκλεντόραν έχει μεγάλη αντιπαλότητα με την έτερη ομάδα του Μπέλφαστ, Λίνφιλντ ΦΚ. Οι δύο σύλλογοι φέρουν το ψευδώνυμο «Belfast's Big two» και κυριάρχησαν στο βορειϊρλανδικό ποδόσφαιρο σε όλη την διάρκεια της ιστορίας του: κατέχουν αθροιστικά 71 επί συνόλου 107 τίτλων πρωταθλητή. Η μοναδική ομάδα που κατάφερε ποτέ να ανταγωνιστεί τις δυο τους, ήταν η Μπέλφαστ Σέλτικ. Μία αναμέτρηση μεταξύ των δύο αντιπάλων έχει προβλεφθεί να λαμβάνει χώρα κάθε χρονιά ανήμερα της «Boxing Day». Αποτελεί, παραδοσιακά, την αναμέτρηση που συγκεντρώνει τον περισσότερο κόσμο στη Βόρεια Ιρλανδία.
Αρκετοί είναι οι παίκτες της Γκλεντόραν που διετέλεσαν στελέχη της εθνικής ομάδας της Βόρειας Ιρλανδίας ή της Σκωτίας, όπως οι Ντάνι Μπλαντσφλάουερ, Πίτερ Ντόχερτι, Μπέρτι Πίκοκ, Μπίλι Μπίνγκαμ, Τζίμι ΜακΙλρόι, Τέρι Κόνροι, Τόμι Τζάκσον και Τόμι Κάσιντι.
Λυσικλής (4ος αιώνας π.Χ.)
Ο Λυσικλής (... - 338 π.Χ.), ήταν ένας από τους Αθηναίους διοικητές του Αθηναϊκού στρατού κατά τη Μάχη της Χαιρώνειας το 338 π.Χ. Καταδικάστηκε σε θάνατο, μετά τις εναντίον του κατηγορίες από τον ρήτορα Λυκούργο. Ο λόγος του Λυκούργου ενάντια στον Καλικλή αναφέρεται από τον Αρποκρατίωνα.
Λαϊκισμός
Το επίθετο λαϊκός αναφέρεται σε αυτόν που προέρχεται από τον λαό. Η λαϊκότητα στον χώρο της πολιτικής αναφέρεται στη συμμετοχή, την παρουσία του λαού στην άσκηση της πολιτικής εξουσίας και ανύψωση του σε καθοριστικό παράγοντα της ιστορίας. Λαϊκισμός είναι η κατ' επίφαση λαϊκότητα, δηλαδή αυτό που δείχνει λαϊκό, ενώ στην πραγματικότητα δεν είναι.
Ο λαϊκισμός ως μία μορφή πολιτικής ιδεολογίας αντιπαραβάλει τα συμφέροντα και τις επιθυμίες της μάζας του λαού ενάντια στις ελίτ. Το λεξικό Cambridge ορίζει το λαϊκισμό ως «πολιτική ιδέα και δράση που στοχεύει στην αντιπροσώπευση των επιθυμιών και των αναγκών του απλού λαού».
Η έννοια του λαϊκισμού
Ο όρος λαϊκισμός χρησιμοποιείται με δύο διαφορετικές και αντιφατικές μεταξύ τους σημασίες. Κατά την κοινή γλωσσική χρήση έχει καταρχάς αρνητική σημασία. Ενώ κατά την επιστημονική χρήση του όρου είναι αξιολογικά ουδέτερος, αποτελεί δηλαδή μια πολιτική θεωρία ή ιδεολογία και δεν είναι εκ των προτέρων κακός ή καλός.
Λαϊκισμός, δημαγωγία και προπαγάνδα
Κατά την ακραία αρνητική του εκδοχή, ο λαϊκισμός στηρίζεται στην εσκεμμένη ανειλικρίνεια (π.χ. στη διάδοση κάποιου θέματος που δεν ανταποκρίνεται στην πραγματικότητα). Επίσης, ο λαϊκιστής πολιτευτής θέτει σκοπίμως ψευτοδιλήμματα, όπως εχθροί ή φίλοι, ταραξίες ή φιλήσυχοι, "αλλογενείς ή γηγενείς", με απώτερο σκοπό την καλλιέργεια ανασφάλειας στο λαό, και την αυτοπροβολή του ίδιου σαν προστάτη και σωτήρα.
Κοντινές έννοιες είναι η δημαγωγία, η κολακεία των αδυναμιών και ελαττωμάτων του λαού και η υιοθέτηση θέσεων και τάσεων που τον ευχαριστούν και απαντούν στο συναίσθημά του χωρίς να τον ωφελούν ή που να τον βλάπτουν μακροπρόθεσμα, με μοναδικό πάντα σκοπό την εξασφάλιση της εύνοιάς του.
Μορφή λαϊκισμού αποτελεί και η προπαγάνδα.
Λαϊκισμός στην τέχνη
Ο λαϊκισμός παρατηρείται όχι μόνο στην πολιτική. Παραδείγματος χάριν, συναντάται συχνά στη λογοτεχνία και τις τέχνες γενικότερα. Παρότι δε είναι συνήθως kitsch, μελοδραματικός και αγράμματος, ο λαϊκισμός είναι διαταξικός, υπό την έννοια ότι διαπερνάει μορφωτικά, κοινωνικά και οικονομικά στρώματα.
Κοινωνιολογική προσέγγιση
thumb|Ο περονισμός του Προέδρου της Αργεντινής Χουάν Περόν έχει θεωρηθεί λαϊκιστικό κίνημα. Η επίκληση στην αυθεντία της μάζας και η καταγγελία των ελίτ χάνονται στα βάθη της ανθρώπινης ιστορίας: Οι ιστορικοί και οι κοινωνικοί επιστήμονες αναφέρονται στο λαϊκισμό, αυτό έχει να κάνει με φαινόμενα της νεωτερικής εποχής. Γνωστά παραδείγματα λαϊκιστών ηγετών είναι ο Θίοντορ Ρούζβελτ, ο Σιμόν Μπολιβάρ και ο Αδόλφος Χίτλερ. Ο λαϊκισμός έχει μία εντυπωσιακή ικανότητα κινητοποίησης του πλήθους. Αυτό μπορεί να είναι καλό ή κακό: ο Χίτλερ οδήγησε την Ευρώπη στον Δεύτερο Παγκόσμιο Πόλεμο και στο Ολοκαύτωμα, αλλά υπήρξαν πολλοί λαϊκισμοί με εξαιρετικά προοδευτικό ρόλο στην ανθρώπινη ιστορία. Στο Ιράν ο Μοχάμεντ Μοσσαντέκ χρησιμοποίησε τη λαϊκιστική κινητοποίηση για τη χειραφέτηση της χώρας του από ξένους πάτρωνες και για να εθνικοποιήσει την πετρελαϊκή βιομηχανία που ήταν υπό βρετανικό έλεγχο. Αυτό οδήγησε στην ανατροπή του από πραξικόπημα που οργάνωσε η CIA.
Επειδή σε πολλές περιοχές του Τρίτου Κόσμου, κυρίως στη Λατινική Αμερική, λαϊκιστές ηγέτες πολεμούσαν τα Δυτικά συμφέροντα, ο χαρακτηρισμός λαϊκιστής απέκτησε αρνητική χροιά στα χρόνια του Ψυχρού Πολέμου, και η λιτανική καταγγελία του «ανεύθυνου λαϊκισμού» ανήκε στο ιδεολογικό-πολιτικό οπλοστάσιο της Αμερικανικής κυβέρνησης και των κυβερνήσεων των άλλων χωρών του ΝΑΤΟ, που ήθελαν να αποτρέψουν την εθνικοποίηση πλουτοπαραγωγικών πηγών. Όμως ο λαϊκισμός είχε αξιόλογη παρουσία και στις ίδιες τις ΗΠΑ με το Κόμμα του Λαού (People's Party) στα τέλη του 19ου αιώνα, και φιγούρες όπως ο Χιούι Λονγκ, κυβερνήτης της Λουιζιάνα το 1928-1932, με σύνθημα του "every man a king" (κάθε άνθρωπος βασιλιάς), ο οποίος τελικά δολοφονήθηκε.
Στην Ελλάδα, ο Νίκος Μουζέλης και ο Γιάννης Σταυρακάκης είναι μεταξύ των μελετητών του λαϊκισμού με συμμετοχή στον διεθνή ακαδημαϊκό διάλογο. Ο πρώτος θεωρεί τον λαϊκισμό περισσότερο ως αρνητικό φαινόμενο, ενώ ο δεύτερος υποστηρίζει τις μεγάλες δυνατότητες κινητοποίησης σε δημοκρατική και χειραφετητική κατεύθυνση που διαθέτει ο λαϊκισμός. Τις απόψεις του Σταυρακάκη φαίνεται πως τις συμμερίζονται πλέον ανοιχτά και άλλοι σημαίνοντες διανοούμενοι, όπως ο Κωνσταντίνος Τσουκαλάς, ο οποίος μάλιστα αναρωτιέται σε πρόσφατο άρθρο του: "Μήπως η δημοκρατία θα έπρεπε να επανιδρυθεί ως λαϊκιστική;".
Εξωτερικοί σύνδεσμοι
Κατηγορία:Πολιτικές θεωρίες Κατηγορία:Πολιτικές ιδεολογίες
1487 Μπόντα
Ο Μπόντα (Boda) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,962. Ανακαλύφθηκε το 1938 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Καρλ Μπόντα (Karl Boda, 1889-1942).
Εξωτερικοί σύνδεσμοι
Μποντα
Ομοσπονδία Χειροσφαιρίσεως Ελλάδος
Η Ομοσπονδία Χειροσφαιρίσεως Ελλάδος (Ο.Χ.Ε.) είναι η ανώτατη αρχή της χειροσφαίρισης, αλλά και του μπιτς χάντμπολ στην Ελλάδα.
Ιδρύθηκε το 1979 και από τότε διοργανώνει τα πρωταθλήματα Ελλάδος ανδρών, γυναικών και μικρών Ηλικιών, τα κύπελλα Ελλάδος ανδρών και γυναικών. Έχει επίσης υπό την εποπτεία της τις εθνικές ομάδες ανδρών και γυναικών. Πρόεδρος είναι ο Γκαντής Κωνσταντίνος.
Από το 2014, έχει αναλάβει και την ευθύνη για το ράγκμπι γιούνιον (15 παικτών), όπως και της παραλλαγής ράγκμπι σέβενς (7 παικτών).
Εξωτερικοί σύνδεσμοι
Ομοσπονδια Χειροσφαιριση
Σισιάν
Το Σισιάν (αρμενικά: Սիսիան) είναι πόλη και το κέντρο της αστικής κοινότητας του Σισιάν, στην επαρχία Σιουνίκ στα νότια της Αρμενίας. Βρίσκεται στον ποταμό Βοροτάν, 6 χιλιόμετρα νότια από τον αυτοκινητόδρομο Γερεβάν-Μεγρί, σε οδική απόσταση 217 χλμ. νοτιοανατολικά της πρωτεύουσας Γερεβάν και 115 χλμ βόρεια του επαρχιακού κέντρου Καπάν.
Παραπομπές
Κατηγορία:Πόλεις της Αρμενίας
Δημήτριος Ανδρόνικος
Ο Δημήτριος Ανδρόνικος ήταν αρχιτέκτονας, απόφοιτος του Εθνικού Μετσόβιου Πολυτεχνείου, ένας από τους πιο σημαντικούς αρχιτέκτονες της Θεσσαλονίκης του Μεσοπολέμου.
Παραπομπές
Κατηγορία:Έλληνες αρχιτέκτονες
Ασλάν Αμπασίτζε
Ο Ασλάν Αμπασίτζε (Aslan Abashidze, γεωργιανά: ასლან აბაშიძე) είναι Γεωργιανός πολιτικός, ηγέτης της αυτόνομης δημοκρατίας της Αζαρίας, από το 1991 ως την παραίτησή του, στις 5 Μαΐου του 2004.
Βιογραφικά στοιχεία
Γεννήθηκε στο Μπατούμι στις 20 Ιουλίου του 1938 και καταγόταν από σημαίνουσα οικογένεια Μουσουλμάνων της Αζαρίας. Ο παππούς του ήταν διάσημος λογοτέχνης, ο οποίος εκτελέστηκε με εντολή του Στάλιν, το 1937. Ο πατέρας του στάλθηκε σε γκούλαγκ για 10 χρόνια και κατάφερε να επιζήσει.
Παρ' όλες αυτές τις δυσκολίες, ο Αμπασίτζε σπούδασε Ιστορία και Φιλοσοφία στο Πανεπιστήμιο του Μπατούμι και στη συνέχεια Οικονομικά στο Πανεπιστήμιο της Τιφλίδας.
Πολιτική πορεία
Όταν η Γεωργία έγινε ανεξάρτητη το 1991 ο Αμπασίτζε εξασφάλισε το διορισμό του ως επικεφαλής του Ανωτάτου Συμβουλίου της Αυτόνομης Δημοκρατίας της Αζαρίας. Επίσης, διορίστηκε αντιπρόεδρος του Κοινοβουλίου της Γεωργίας, θέση που διατήρησε και την περίοδο 1990-1992 και 1992-1995. Συγκέντρωσε το δικό του στρατό, σε απάντηση των ενόπλων ομάδων που είχαν δημιουργηθεί προς υποστήριξη ή μη του Προέδρου Ζβιάντ Γκαμσαχούρντια. Κατά τον εμφύλιο πόλεμο του 1991-92 και του 1993 που ακολούθησε, ο Αμπασίτζε φρόντισε να μην εξαπλωθεί στην Αζαρία.
Έπειτα όμως από την πτώση του Γκαμσαχούρντια δεν επεδίωξε ανεξαρτησία αλλά κατέστησε την Αζαρία "ελεύθερη οικονομική ζώνη" με αρκετούς περιορισμούς στο εμπόριο.Η οικονομική του πολιτική υπήρξε επιτυχής και κατέστησε την Αζαρία ένα από τα πλουσιότερα τμήματα της Γεωργίας.
Οι σχέσεις της χώρας του με τη Γεωργία του Έντβαρντ Σεβαρντνάτζε ψυχράνθηκαν και αντηλλάγησαν εκατέρωθεν κατηγορίες για διαφθορά και κακοδιοίκηση.
Κρίση, παραίτηση και καταδίκη
Τον Ιανουάριο του 2004 σε μεταξύ τους συνάντηση, ο ηγέτης της Αζαρίας υποσχέθηκε να συνεργαστεί με το νέο Πρόεδρο της Γεωργίας, Μιχαήλ Σαακασβίλι. Ωστόσο στα μέσα Μαρτίου του 2004 δεν επιτράπηκε στην αυτοκινητοπομπή του Σαακασβίλι να εισέλθει στην Αζαρία. Ο Αμπασίτζε κατηγόρησε το Γεωργιανό Πρόεδρο ότι σκόπευε να ανατρέψει τον ίδιο και οι αζαριανές δυνάμεις του στρατού τέθηκαν σε επιφυλακή.Σε απάντηση αυτών, η Τιφλίδα έδωσε τελεσίγραφο για τη διάλυση των παραστρατιωτικών ομάδων.
Ο Αμπασίτζε παραιτήθηκε εν μέσω της κρίσης στις 5 Μαΐου του 2004. Την επομένη μέρα έφυγε στη Μόσχα και ήδη του εγγυήθηκαν ότι δε θα γινόταν έκδοσή του.
Η περιουσία του Αμπασίτζε τέθηκε στην κατοχή του κράτους
Στις 22 Ιανουαρίου του 2007 ο Αμπασίτζε καταδικάστηκε ερήμην σε φυλάκιση 15 ετών από δικαστήριο στο Μπατούμι για κατάχρηση εξουσίας και τη διασπάθιση δημοσίου χρήματος (98,2 εκατομμύρια γεωργιανά λάρι). Του είχαν επίσης απαγγελθεί κατηγορίες για το φόνο του πρώην συνεργάτη του, Νοντάρ Ιμνάντζε, το 1991.
Εξωτερικοί σύνδεσμοι
Αμπασι Κατηγορία:Αποδέκτες του Τάγματος της Φιλίας των Λαών
Κυβερνεία της Ιορδανίας
Η Ιορδανία διαιρείται σε δώδεκα κυυβερνεία (μουφάχαζα) από το σύστημα διοικητικών διαιρέσεων του Υπουργείου Εσωτερικών της χώρας. Το 1994, τέσσερα νέα κυβερνεία δημιουργήθηκαν: τα κυβερνεία Γέρασα, Ατζλούν, Μαντάμπα και Άκαμπα. Τα κυβερνεία Γέρασα και Ατζλούν χωρίστηκαν από το κυβερνείο Ιρμπίντ, το Κυβερνείο Μαντάμπα χωρίστηκε από το κυβερνείο Αμμάν και το Κυβερνείο Άκαμπα χωρίστηκε από το κυβερνείο Μαάν. Τα κυβερνεία υποδιαιρούνται περαιτέρω σε επαρχίες (λίγουα) και συχνά σε υποεπαρχίες (κντα).
Γεωγραφία
Γεωγραφικά, τα κυβερνεία της Ιορδανίας βρίσκονται σε μία από τις τρεις περιφέρειες: τη Βόρεια Περιφέρεια, την Κεντρική Περιφέρεια και τη Νότια Περιφέρεια. Οι τρεις γεωγραφικές περιοχές δεν κατανέμονται ανά περιοχή ή πληθυσμούς αλλά μάλλον από τη γεωγραφική σύνδεση και την απόσταση μεταξύ των πληθυσμιακών κέντρων. Η Νότια Περιοχή χωρίζεται από την Κεντρική Περιφέρεια από τα όρη Μωάβ στο Κυβερνείο Καράκ. Τα πληθυσμιακά κέντρα της κεντρικής και βόρειας περιοχής χωρίζονται γεωγραφικά από τα βουνά του κυβερνείου Γέρασα. Κοινωνικά, τα πληθυσμιακά κέντρα Αμμάν, Σαλτ, Ζάρκα και Μαντάμπα σχηματίζουν μαζί μια μεγάλη μητροπολιτική περιοχή στην οποία οι επιχειρηματικές δραστηριότητες σε αυτές τις πόλεις είναι υπό την επιρροή του Αμμάν, ενώ οι πόλεις Γέρασα, Ατζλούν και Μαφράκ είναι ως επί το πλείστον υπό την επιρροή της πόλης του Ιρμπίντ. μικρογραφία|Χάρτες των διοικητικών διαιρέσεων της Ιορδανίας
Παραπομπές
Κατηγορία:Κρατικές υποδιαιρέσεις της Ασίας Κατηγορία:Πρώτο επίπεδο υποδιαιρέσεων της τοπικής αυτοδιοίκησης Κατηγορία:Κυβερνεία Κατηγορία:Διοικητικές διαιρέσεις της Ιορδανίας
Θαργηλία
Η Θαργηλία ήταν μια διάσημη εταίρα και αυλικός της Αρχαίας Ελλάδας.
Παραπομπές
Κατηγορία:Αρχαίες εταίρες Κατηγορία:Ιωνία
1488 Αύρα
Η Αύρα (Aura) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,28. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας.
Φυσικά χαρακτηριστικά
Τα φυσικά χαρακτηριστικά της Αύρας είναι άγνωστα. Η Αύρα περιστρέφεται γύρω από τον εαυτό της μία φορά κάθε 99,7 ώρες, μία εξαιρετικά αργή περιστροφή για αστεροειδή.
Εξωτερικοί σύνδεσμοι
Αυρα
Αμπελάκια Σαλαμίνας
μικρογραφία Τα Αμπελάκια είναι παράλια κωμόπολη του Δήμου Σαλαμίνας. Είναι χτισμένα στην ανατολική ακτή του νησιού Σαλαμίνα, μεταξύ του ακρωτηρίου Πούντα στα βόρεια και της απέναντι προεξοχής της βόρειας ακτής της χερσονήσου Κυνσούρας στο ομώνυμο όρμο και λιμάνι του νησιού.
Ονομασία
Η αρχική ονομασία του οικισμού ήταν Αμπελάκι λόγω του μεγάλου αριθμού αμπελιών. Πριν τον Β' Παγκόσμιο Πόλεμο μετονομάζεται στο σημερινό της όνομα. Φαίνεται να υπάρχει σύγχυση για το αν τα Αμπελάκια ονομάστηκαν την δεκαετία του 1950 σε Φοίνιξ, αφού ο οικισμός που μετονομάστηκε ήταν ο Προσφυγικός Οικισμός Αμπελακίων, που συστάθηκε μετά την Μικρασιατική Καταστροφή.
Ελέφαντας (σκάκι)
Ο ελέφαντας (διεθνώς: elephant ή alfil, από την αραβική λέξη الفيل, αλ-φιλ που σημαίνει ελέφαντας) είναι ανορθόδοξος πεσσός στο σκάκι που κινείται δύο τετράγωνα διαγωνίως. Σε πολλές παραλλαγές (εκτός για παράδειγμα του Σιάνγκτσι), υπερπηδά τους ενδιάμεσους πεσσούς. Επιπλέον, στο Chaturaji κινείται όπως ο πύργος. Το κομμάτι συμβολίζεται διεθνώς με το A.
Αμπελάκια Σαλαμίνας
Διοικητικές μεταβολές
Το 1912, ο οικισμός Αμπελάκι συστήνεται πρώτη φορά ως έδρα κοινότητας του νομού Αττικής και Βοιωτίας, στην οποία προσαρτάται το Καματερό. Το 1920 δημιουργείται η κοινότητα Σεληνίων και προσαρτάται στην κοινότητα Αμπελακίου, ενώ το 1928 αναγνωρίζονται οι οικισμοί Αγία Υπαπαντή και Αγία Τριάς - Ναυπηγεία. Το 1940, ο οικισμός Αμπελάκι και η κοινότητα, μετονομάζονται σε Αμπελάκια και κοινότητα Αμπελακίων αντίστοιχα, και εντάσσεται σε αυτήν ο αναγνωρισμένος πια Προσφυγικός Συνοικισμός Αμπελακίων. Τον ίδιο χρόνο καταργούνται οι οικισμοί Αγία Υπαπαντή και Αγία Τριάς - Ναυπηγεία. Το 1954, ο Προσφυγικός Οικισμός μετονομάζεται σε Φοίνιξ για να καταργηθεί το 1961, όπως και ο οικισμός Καματερό την ίδια χρονική περίοδο. Η κοινότητα το 1964 εντάσσεται στην επαρχία Μεγαρίδος του νομού Πειραιώς, ενώ το 1971 αναγνωρίζεται ως οικισμός και εντάσσεται στην κοινότητα η Κυνόσουρα. Το 1972 η κοινότητα εντάσσεται στον νομό Αττικής. Ο οικισμός το 1997 με το σχέδιο Καποδίστριας έγινε έδρα του Δήμου Αμπελακίων με πληθυσμό 7.060 κάτοικοι (απογραφή 2001). Από το 2010, ο δήμος ενοποιείται με τον καποδιστριακό Δήμο Σαλαμίνας, σύμφωνα με από το σχέδιο Καλλικράτης, σχηματίζοντας τον μοναδικό δήμο του νησιού.
Ελέφαντας (σκάκι)
Συχνότερα εμφανίζεται στα διαγράμματα ως ανεστραμμένος αξιωματικός. Στο λήμμα αυτό εμφανίζεται ως ελέφαντας.
Αμπελάκια Σαλαμίνας
Δημοτική κοινότητα
Η δημοτική κοινότητα Αμπελακίων είναι χαρακτηρισμένη ως αγροτικός ημιορεινός οικισμός, με έκταση 7,425 χμ² (2011).
Ελέφαντας (σκάκι)
Ιστορία
Ο ελέφαντας είναι πολύ παλιό σκακιστικό κομμάτι, καθώς εμφανίζεται σε ορισμένες πολύ πρώιμες παραλλαγές του παιχνιδιού, όπως το Σκάκι του Ταμερλάνου. Ο ελέφαντας στο Σιάνγκτσι κινείται ομοίως, αλλά έχει κάποιους πρόσθετους περιορισμούς που αφορούν το πού μπορεί να κινηθεί.
Αμπελάκια Σαλαμίνας
Πληθυσμός
(σε παρένθεση ο πληθυσμός της δημοτικής κοινότητας) alt=Η αρχαία πόλη και ο λιμένας της κλασικής Σαλαμίνας 5ος-2ος π.Χ αιώνας|left|thumb|281x281px|Η αρχαία πόλη και ο λιμένας της κλασικής Σαλαμίνας 5ος-2ος π.Χ αιώνα
Ελέφαντας (σκάκι)
Αργυρός στρατηγός
Το κομμάτι ονομάστηκε εξ αρχής ελέφαντας, παίρνοντας διάφορες εναλλακτικές ονομασίες που σήμαιναν ελέφαντας. Ήταν ίσως ένα από τα αυθεντικά κομμάτια σκακιού, που εμφανίζονται στο chaturanga και το shatranj. Ωστόσο, η αρχική κίνηση του είναι αβέβαιη, καθώς είχε επιπλέον δύο δυνατότητες, εκτός από την τρέχουσα κίνησή του, είχε αυτή του τανκ (dabbaba) με άλμα δύο τετραγώνων ορθογωνίως και αυτή του αργυρού στρατηγού (silver general) από το Σόγκι (shogi) με κίνηση ένα τετράγωνο προς τα εμπρός ή ένα τετράγωνο διαγωνίως. Τελικά, η παραλλαγή που χρησιμοποιούσε την κίνηση του τανκ εξαφανίστηκε, αλλά η άλλη παραλλαγή εξαπλώθηκε στη Μπούρμα και το Σιάμ, όπου έγινε η κίνηση για τα ισοδύναμα κομμάτια στην παραλλαγή sittuyin της Βιρμανίας και την makruk της Ταϊλάνδης. Η κίνηση του αργυρού στρατηγού, όπως δήλωσε ο Χένρι Ντέιβιντσον, ομοιάζει με τα τέσσερα πόδια και τον κορμό ενός πραγματικού ελέφαντα.